OzLabs/hebrew-wiki-articles huggingface dataset:
פיליפ מוריס

פיליפ מוריס אינטרנשיונל בע"מ (באנגלית: Philip Morris International Inc או PMI בקיצור), היא חברה אמריקאית בינלאומית לייצור סיגריות, טבק ומוצרי עישון. החברה משווקת את מוצריה ב-180 מדינות שונות בעולם ומעסיקה למעלה מ-73,500 עובדים ברחבי העולם. מטה החברה נמצא בלוזאן שבשווייץ. החברה מחזיקה במספר מותגים ידועים של סיגריות, ביניהן, "מרלבורו", "L&M", "פרלמנט", ומותגים רבים נוספים. בשנים האחרונות, החברה עוברת טרנספורמציה ועוברת לשווק מוצרי אידוי וחימום טבק, מתוך מגמה להפסיק לשווק סיגריות בעתיד. מאז שנת 2008 השקיעה החברה 7.2 מיליארד דולר בפיתוח וביסוס מדעי של טכנולוגיות המבוססות על חימום טבק, ומעסיקה למעלה מ-400 מדעני מחקר ופיתוח, מהנדסים וטכנאים לפיתוח מוצרי אידוי וחימום טבק. חברת פיליפ מוריס הכריזה על כוונתה לחדול באופן מלא משיווק סיגריות עד שנת 2035.<ref></ref>

==היסטוריה ==
מייסד החברה, פיליפ מוריס, נולד בשכונת וייטצ'אפל, לונדון, בשנת 1835. משפחתו פתחה חנות בלונדון בשנת 1847. בשנת 1854, יצרו במשפחתו של מוריס את הסיגריה הראשונה שלהם, בשם "פיליפ מוריס אינגליש אובלס" (Philip Morris English Ovals), אשר נמכרו ברציפות מאז ועד לשנת 2017. בשנת 1902, התאגדה חברת פיליפ מוריס בניו יורק. בשנת 1924, החלה החברה לשווק סיגריות תחת המותג מרלבורו. בשנת 1929, הקימה החברה את מפעל הסיגריות הראשון שלה ברי'צמונד, וירג'יניה. בשנת 1954, פיליפ מוריס אוסטרליה, הייתה ההתרחבות הראשונה של חברת פיליפ מוריס מחוץ לארצות הברית. בשנת 1972, הפך המותג מרלבורו למותג הסיגריות הנמכר בעולם.

בשנת 2001 עבר מרכז הפעילות של פיליפ מוריס לעיר לוזאן שבשווייץ. ב-2003 שינתה חברת האם את שמה באופן רשמי ל"קבוצת אלטריה" (Altria Group). בשנת 2008 התפצלה חברת פיליפ מוריס אינטרנשיונל מקבוצת אלטריה, וכיום הן שתי חברות נפרדות עם דירקטוריון נפרד. מטה חברת פיליפ מוריס נותר בלוזאן, ואילו מטה אלטריה עבר לניו יורק. נכון להיום, חברת אלטריה משווקת את מוצרי פיליפ מוריס בארצות הברית, ואילו פיליפ מוריס אינטרנשיונל משווקת את מוצריה בשאר מדינות העולם.

== פיליפ מוריס בישראל (PML) ==
סיגריות מתוצרת פיליפ מוריס יובאו ושווקו בישראל באופן רשמי החל משנות ה-50 על ידי חברת מ.ח. אלישר (החברה נוסדה על ידי מנשה אלישר, איש עסקים ירושלמי ידוע). במשך השנים גדלה חברת מ.ח. אלישר, והפכה למובילה בענף מוצרי העישון בישראל, תוך שיווק מוצריה של חברת פיליפ מוריס.<ref></ref>

בשנת 2011 רכשה חברת פיליפ מוריס ישראל (PML) את חברת מ.ח. אלישר בישראל, בשם פיליפ מוריס בע"מ. כיום חברת פיליפ מוריס ישראל בע"מ מעסיקה בישראל כ-280 עובדים, רובם במכירות ובהפצה. משרדי הנהלת החברה נמצאים כיום באזור רמת החייל בתל אביב, וארבעה מרכזי הפצה נוספים מפוזרים מצפונה עד לדרומה של המדינה.

== ראו גם ==
* דובק

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:חברות אמריקאיות
קטגוריה:סיגריות
קטגוריה:טבק
קטגוריה:עישון
פרסאוס ואנדרומדה

פרסאוס ואנדרומדה (באנגלית: Perseus and Andromeda) הוא ציור של הצייר והפסל הבריטי פרדריק לייטון. הציור הושלם בשנת 1891, אז גם הוצג באקדמיה המלכותית לאמנויות שבלונדון. הציור מציג תמונה של סצנה מאגדת אנדרומדה הלקוחה מהמיתולוגיה היוונית. הציור, שהוא בעל מאפיינים גותיים, הוא באורך 235 סנטימטרים ורוחבו 129.2 סנטימטרים (שמן על קנבס) והוא מוצג בווקר ארט גלרי שבליברפול.

==האגדה==
לפי המיתולוגיה היוונית, ממלכת אתיופיה נשלטה בידי המלכה היפה והיהירה קסיופאה ואילו זו טענה כי יופייה נעלה על יופיין של נימפות הים. כאשר הנימפות שמעו על כך, הן הלכו למחות בפני אביהן, פוסידון, שהיה מלך הים. פוסידון זעם וקרא למפלצת הים סיטוס לעלות מהמעמקים ולתקוף את ממלכת אתיופיה. המפלצת זרעה הרס וחורבן בחופי הממלכה, הרגה אנשים שנקרו בדרכה וגרמה להצפות. קסיופאה ובעלה קפאוס היו חרדים לגורל ממלכתם והם הסכימו לתנאי האכזרי שהעמיד פוסידון לסיום המתקפה – הקרבת בתם אנדרומדה למפלצת. קפאוס כבל את בתו לסלע והשאיר אותה למפלצת הים (סלע אנדרומדה ביפו הוא הסלע המדובר לפי המיתוס). תפנית בעלילה חלה כאשר למקום הזדמן פרסאוס, אשר זה עתה נלחם במפלצת אחרת – מדוזה - והביס אותה. פרסאוס, אשר שב הביתה בעוד הוא רוכב על סוסו המעופף פגסוס, הבחין באנדרומדה וחש להצילה. פרסאוס חיסל את המפלצת והתיר את הכבלים. אנדרומדה התאהבה בו ועל אף שהייתה מאורסת לפינאוס, העדיפה להינשא לו. בחתונה התגלע עימות בין פרסאוס לפינאוס, אשר הסתיים במותו של האחרון. פרסאוס ואנדרומדה נישאו והקימו משפחה.

==הציור ויצירות נוספות==
הסצנה אותה בחר לצייר לייטון מציגה את הנסיכה אנדרומדה העירומה למחצה – סדין לבן נכרך בקושי סביב מותניה – כבולה אל הסלע ונעטפת על ידי המפלצת הגדולה שפניה פונים לשמיים ופיה רושף אש. מעליהם, באוויר, מצוי פרסאוס אשר רוכב על סוס לבן בעל כנפיים (פגסוס) ומכוון קשת אל עבר המפלצת, בה נעוץ חץ שזה עתה נורה. פרסאוס מוקף הילה לבנה, המים מקיפים את הסלע ובצדדים שני צוקים. גופה הנפתל של אנדרומדה התמימה הכרוך בסדין לבן שורטט כניגוד המוחלט למפלצת השחורה והאיומה. הצבע הלבן מסמל תום ואילו ההילה מסמלת טוב.

לייטון יצר ציור נוסף המציג את פרסאוס רוכב על סוסו המעופף וכן ארבעה פסלים עשויים ברונזה בצבעי כסף וזהב, האחד מציג את פרסאוס רוכב על סוסו, השני מציג את מפלצת הים, השלישי מציג את אנדרומדה הכפותה ופסל רביעי מציג שילוב של הארבעה.
==קישורים חיצוניים==

* [https://www.liverpoolmuseums.org.uk/ אתר האינטרנט] של קבוצת המוזיאונים הלאומיים של ליברפול

==הערות שוליים==

קטגוריה:ציורים מהמאה ה-19
קטגוריה:ציורים המבוססים על המיתולוגיה היוונית
קטגוריה:ציורי שמן
אסיף איזק

אסיף איזק (נולד ב-28 במאי 1973) הוא ראש המועצה האזורית חוף הכרמל, ויושב ראש אשכול רשויות מישור החוף, בו נכללות המועצה ורשויות סמוכות. 

לשעבר מנהל אגף צעירים ומעורבות בחברה בתנועה הקיבוצית.

== ביוגרפיה ==
איזק נולד בקיבוץ החותרים ליצחק ואנה, שעלו לישראל מדרום אמריקה. התחנך בבית-הספר האזורי המשותף במעגן מיכאל. לאחר סיום לימודיו התגייס לצה"ל ושרת ביחידת שמשון, בתחילה כלוחם ולאחר מכן כקצין מפקד פלגת לוחמים. עם סיום שירותו שהה בחוץ לארץ למספר שנים, ומילא תפקידים שונים בשליחות משרד הביטחון. המשיך לשרת במילואים ביחידת שלדג. עם שובו ארצה בתחילת שנות ה-2000 נבחר איזק לכהן כיושב ראש הוועד המקומי בהחותרים, יושב ראש הוועד הממונה וכן כיושב ראש האגודה השיתופית. במקביל נבחר גם כחבר מליאת המועצה האזורית. כיהן גם כחבר דירקטוריון גרנות מפעלים אזוריים. לאיזק תואר ראשון במנהל עסקים ותואר שני במשפטים, והוא מוסמך גם כמגשר. נשוי ליעל ואב לשלושה.

== פעילות ציבורית ==
איזק החל את דרכו בעשייה הציבורית בשנת 2009, כשנבחר לתפקיד יושב ראש הוועד המקומי לאחר שקיבוצו החותרים נקלע למשבר כלכלי חריף.<ref></ref> בהמשך נבחר לכהן גם כיושב ראש האגודה. לאחר שנבחר כחבר מליאת המועצה האזורית, הוביל איזק את הקמת נקודת ההזנקה של מד"א בחוף הכרמל, לאחר שבתו הצעירה הייתה מעורבת בתאונת דרכים<ref></ref>. בשנת 2017 לאור פעילותו בקבוצת "הטורקים הצעירים"<ref></ref> של התנועה הקיבוצית, לקח איזק חלק בהקמת המנהיגות הצעירה בתנועה ובשנת 2017 אף נבחר להקים את אגף הצעירים והמעורבות בחברה, ולעמוד בראשו<ref></ref>. בשנת 2018 הודיע איזק על התמודדותו לראשות המועצה האזורית חוף הכרמל, לאחר הודעת הפרישה של ראש המועצה כרמל סלע<ref></ref>. בבחירות לרשויות המקומיות שנערכו ב-31 באוקטובר 2018 זכה איזק בכ-75% מקולות הבוחרים ונבחר לתפקיד ראש המועצה<ref></ref>. לאחר שחברו הטוב, ראש מועצת שער הנגב אופיר ליבשטיין, נרצח בקיבוצו כפר עזה בידי מחבלי החמאס באירועי 7 באוקטובר, החליף אותו איזק בתפקידו כיושב הראש של ארגון 'הבונים דרור'. <ref></ref> בבחירות לרשויות המקומיות שנערכו ב-27 בפברואר 2024 זכה איזק בכהונה נוספת כראש המועצה האזורית חוף הכרמל, כאשר זכה ב 68% מקולות הבוחרים. <ref></ref>

==קישורים חיצוניים==

== הערות שוליים ==

2020 06
קטגוריה:החותרים: אישים
קטגוריה:בוגרי בית הספר משותף חוף הכרמל
קטגוריה:חיילי חיל הרגלים
קטגוריה:מגשרים ישראלים
קטגוריה:דירקטורים ישראלים
קטגוריה:ישראלים שנולדו ב-1973
קטגוריה:ראשי המועצה האזורית חוף הכרמל
יונדאי פורטר

יונדאי פורטר (באנגלית : Hyundai Porter, קרוי גם : Hyundai H-100) הם מסחריות וטנדרים מתוצרת יצרנית כלי הרכב הדרום-קוריאנית יונדאי מוטור אשר מיוצרים משנת 1977

המנועים המורכבים בדגמי "יונדאי פורטר" הם מסוג דיזל. סוגי הנעה : הנעה אחורית 4x2 / הנעה כפולה 4x4.

==תצורות==
* 2 דלתות - טנדר (דור שני, דור שלישי)
* 4 דלתות - טנדר קבינה כפולה (דור שני, דור שלישי)
* 3 דלתות - מסחרית (דור שלישי))
* 4 דלתות - מסחרית (דור שלישי)
* מיניבוס - 12 מושבים (דור ראשון)
* אמבולנס (דור ראשון)

==דורות==
* דור ראשון - יוצר בין השנים 1981-1977
* דור שני - יוצר בין השנים 1996-1986
* דור שלישי - יוצר בין השנים 2004-1996, נבנה ברישיון "מיצובישי מוטורס" על פי דגם "Mitsubishi Delica" (דור שלישי)
* דור רביעי - מיוצר משנת 2004 - הווה. בנוסף לייצור דגם "יונדאי פורטר" בקוריאה הדרומית, הדגם מיוצר באלג'יריה משנת 2018 על ידי "TMC Group"

== תמונות ==
<gallery mode="packed" heights="100">
קובץ:Songthaew in Savannakhet 07.jpg | "יונדאי פורטר" (דור שני)
קובץ: Police pick-up truck in Cambodia.jpg| "יונדאי פורטר" (דור שני, צולם בקמבודיה)
קובץ:Hyundai H100.JPG | "יונדאי H100"
קובץ:Hyundai H100 panel van.JPG | "יונדאי H100" - מסחרית
קובץ:Porter 1996.jpg | "יונדאי פורטר", דור שני, שנת 1996
קובץ:Songthaew in Pakse 02.JPG | "יונדאי פורטר", דור שני (צולם בלאוס)
קובץ:Songthaew in Savannakhet 04.jpg | "יונדאי פורטר" - מיניבוס, דור שלישי
קובץ:Songthaew in Savannakhet 05.jpg | "יונדאי פורטר" - מיניבוס, דור שלישי
קובץ:Hyundai H100 Porter 2002 (11181534883).jpg | "יונדאי H100", דור שלישי, שנת 2002
קובץ: Hyundai H100 Porter Crew Cab 2000 (15792174312).jpg| "יונדאי H100", דור שלישי
קובץ:Side view of the Hyundai H-100 school bus driving .jpeg | "יונדאי פורטר" -מיניבוס לתלמידי בית ספר, דור רביעי
קובץ:Hyundai Porter II Super 2004 (36191792052).jpg | "יונדאי פורטר" - טנדר קבינה כפולה, דור רביעי, שנת 2004
קובץ:TCAPO 4052-A9 20170520.jpg | "יונדאי פורטר", דור רביעי
</gallery>

==ראו גם==
* יונדאי מוטור
* משאית מגה יונדאי

==קישורים חיצוניים==

* 
* 
* 

==הערות שוליים==

קטגוריה:מכוניות מסחריות
קטגוריה:טנדרים
קטגוריה:מיניבוסים
קטגוריה:כלי רכב שהושקו ב-1977
פורטר
קטגוריה:כלי רכב המיוצרים בקוריאה הדרומית
קטגוריה:כלי רכב המיוצרים באלג'יריה
מדינול

מדינול בע"מ היא חברה פרטית ישראלית העוסקת בפיתוח, ייצור ומכירה של תומכנים (סטנטים) קרדיולוגיים.

==היסטוריה==
את חברת "מדינול" הקימו בני הזוג ריכטר עם גרגורי פנחסיק, עולה חדש מאוקראינה, שהציג בפניו פטנט לייצור תומכן - קפיץ מתכת המושתל בכלי דם לתמיכה בהם. אליהם הצטרף פרופ' בנעד גולדווסר.

בסוף 1995 השלימה "מדינול" את פיתוחו של תומכן קרדיולוגי, תחת המותג "ניר", על שם סרן ניר פורז, לוחם שנהרג בניסיון לחילוץ נחשון וקסמן. החברה גם ייצרה את התומכן, ואת השיווק למוצרי החברה, שהחל בשנת 1996, עשתה חברת בוסטון סיינטיפיק האמריקאית. "מדינול" זכתה להצלחה רבה, והשימוש בתומכנים הלך והתרחב (כתחליף לניתוח קרדיולוגי מסובך לאין שיעור מהחדרת תומכן), והכנסותיה הסתכמו במאות מיליוני דולרים מדי שנה. לאחר סכסוך ממושך עם בוסטון סיינטיפיק, שהסתיים בשנת 2005, שילמה זו 750 מיליון דולר למדינול בגין הפרת הזכויות על הפטנט, אך בהמשך החזירה לה "מדינול" 104 מיליון דולר, בעקבות הליך בוררות ביניהן. במהלך שנות הסכסוך הצטמצם חלקה של "מדינול" בשוק התומכנים, השותפים של בני הזוג ריכטר עזבו את החברה, והבעלות עליה נותרה בידי בני הזוג ריכטר.

גם הדגמים הבאים של החברה כללו בשמם את השם NIR. בשנת 2008 החל ייצורו של PioNIR - תומכן עשוי מסגסוגת קובלט כרום חזקה במיוחד. בשנת 2017 החלה החברה בייצורו של EluNIR - תומכן המשחרר תרופה שמעכבת גידול של תאי העורק, ובכך מונע היצרות חוזרת הקיימת בחלק מהמקרים.

מדינול בנוסף מפעילה את תוכנית ״NIR school of the heart״ שמקדמת לימודי קרדיולוגיה בילדים מחוננים ישראלים, פלסטינים, וירדנים.

==לקריאה נוספת==
* 

==קישורים חיצוניים==
*
* 

==הערות שוליים==

קטגוריה:יצרני מכשור רפואי ישראלים
קטגוריה:פארק עתידים: חברות
קרחון ברטלט (אנטארקטיקה)

קרחון ברטלט או קרחון בארטלט (באנגלית: Bartlett Glacier) הוא קרחון יובלי, באזור חוף אמונדסן, בהרי הייז, בהרי המלכה מוד, בשטח חסות רוס שבאנטארקטיקה.

אורכו של הקרחון 60 קילומטרים; ורוחבו 10 קילומטרים (בשפכו).

הקרחון זורם לכיוון צפון-מזרח ממישור נילסן ונשפך אל קרחון סקוט, בסמוך מצפון להר גרדינר.

== היסטוריה ==
=== גילוי ומיפוי הקרחון ===

הקרחון התגלה בדצמבר 1934 על ידי המחלקה הגאולוגית של המשלחת האנטארקטית של ריצ'רד בירד בפיקודו של קווין בלקברן.

=== מקור השם ===

ריצ'רד בירד נתן לקרחון את שמו.

בירד קרא לקרחון על שמו של רב החובל רוברט א. ברטלט (Robert A. Bartlett), מהכפר בריגוס, בפרובינציית ניופאונדלנד ולברדור שבקנדה, שהיה מגלה ארצות וחוקר קטבים, שהמליץ לבירד לרכוש את האונייה בר, שימשה את משלחתו.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:1037 קרחון ברטלט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=957&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ברטלט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

ברטלט
ממשלת מחוז לנינגרד

ממשלת מחוז לנינגרד (ברוסית: Правительство Ленинградской области) היא הגוף הניהולי העליון במחוז לנינגרד, העומד בראש המערכת של רשויות השלטון של המחוז. את הממשלה מנהל מושל מחוז לנינגרד. המושל הנוכחי הוא אלכסנדר דרוזדנקו.

עד 2023, בנייני הממשל של מחוז לנינגרד נמצאו דווקא בסובייקט פדרלי אחר, בעיר סנקט פטרבורג: בית ממשלת המחוז שכן בכיכר רודנות הפרולטריון בסנקט פטרבורג והועלו תוכניות להעתק מבני הממשל לעיר הגדולה במחוז לנינגרד: גטצ'ינה, שהוכרזה למרכז האדמיניסטרטיבי של מחוז לנינגרד.

== קישורים חיצוניים ==
* 
* 
* 

==הערות שוליים==

קטגוריה:מחוז לנינגרד: פוליטיקה וממשל
חסדאי אליעזר

חסדאי אליעזר (1955 – 2012) היה פוליטיקאי ואיש ציבור ישראלי, אשר כיהן כראש מועצת אלפי מנשה וסגן יו"ר מועצת יש"ע.

== ביוגרפיה ==
אליעזר גדל בחיפה, בן להורים שורדי שואה.

בשירותו הצבאי שירת כסמג"ד גדוד 414, עשה תפקידים נוספים בחיל הקשר והשתחרר בדרגת סא"ל.

אליעזר היה ראש מועצת אלפי מנשה השני, משנת 1998, ובתקופת ההתנתקות לקח תפקיד חשוב בהיותו סגן יו"ר מועצת יש"ע.

אליעזר היה פעיל מוכר ובולט במפלגת הליכוד ובבחירות לכנסת ה-17 דורג במקום ה-31 ברשימת המפלגה לכנסת. בשנת 2006, לאחר הבחירות, עבר למפלגת קדימה, ובשנת 2009 פרש ממנה.

במהלך כהונתו, בשנת 2012, נפטר אליעזר ממחלה קשה והותיר אחריו אישה ושלוש בנות. בת נוספת נהרגה בתאונת דרכים.

== הערות שוליים ==

קטגוריה:ראשי מועצת אלפי מנשה
קטגוריה:ראשי רשויות מקומיות מטעם הליכוד
קטגוריה:סגני-אלופים בצה"ל
קטגוריה:ישראלים שנולדו ב-1955
קטגוריה:ישראלים שנפטרו ב-2012
יחסי אפגניסטן – הממלכה המאוחדת

יחסי אפגניסטן–הממלכה המאוחדת הם יחסי החוץ בין האמירות האיסלאמית של אפגניסטן ובין הממלכה המאוחדת של בריטניה הגדולה וצפון אירלנד.

== היסטוריה ==
העניין הבריטי באפגניסטן כלל את ההגנה על הודו הבריטית, ובמיוחד הגנה מפני האימפריה הרוסית - במחלוקת שנקראה "המשחק הגדול" בסוף המאה ה-19. סדרה של מלחמות אנגלו-אפגניות בין 1839 ל-1919 סימלו באופן היסטורי את היחסים בין אפגניסטן לבריטניה. אחרי כמעט מאה שנה של השפעה אנגלו-הודית באפגניסטן, המדינה הוכרזה כעצמאית בשנת 1919. הממלכה המאוחדת נותרה נייטרלית למהפכת הסאור שהובילה לעליית הקומוניזם באפגניסטן, אולם היא התנגדה לפלישה הסובייטית לאפגניסטן בשנת 1979. בשנת 1989 פרצה מלחמת אזרחים באפגניסטן בעקבות נסיגת הצבא הסובייטי, אולם בריטניה לא נקטה עמדה לטובת אחד הצדדים.

בשנים 2001–2014 שירתו כוחות בריטיים עם נאט"ו באפגניסטן. הבסיס העיקרי שלה היה במחנה באסטיון, במחוז הלמנד הדרומי.

== נציגויות דיפלומטיות ==
* אפגניסטן מחזיקה בבריטניה שגרירות בלונדון.
* בריטניה החזיקה באפגניסטן שגרירות בקאבול. לאחר נפילת קאבול בידי הטאליבן השגרירות נסגרה.

== קישורים חיצוניים ==

* 

== הערות שוליים ==
Rainbow (שיר של קייסי מאסגרייבס)

"Rainbow" (בעברית: קשת) הוא סינגל של קייסי מאסגרייבס, מתוך אלבומה Golden Hour.

השיר היה מועמד לשיר השנה וזכה בווידאו קליפ של השנה בפרסי איגוד מוזיקת הקאנטרי ה-53 במספר.<ref name="PerformersTasteofCountry"></ref> בנוסף לכך, הועמד השיר לפרס בחירת הנוער בקטגוריית "בחירת מוזיקה – שיר קאנטרי", אך הפסיד ל-"Speechless" של הצמד דן + שי.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000 / 143,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2019
קטגוריה:שירי קייסי מאסגרייבס
קטגוריה:שירים באנגלית
קטגוריה:שירים שנכתבו על ידי נטלי המבי
קטגוריה:שירים שנכתבו על ידי שיין מקנאלי
קטגוריה:וידאו קליפים שבוימו על ידי האנה לוקס דייוויס
קטגוריה:שירי להט"ב
קטגוריה:בלדות קאנטרי
צוף בן משה

צוף בן משה (נולד ב-31 ביולי 1997) הוא כדורסלן ישראלי, המשחק בעמדות הקלע והסמול פורוורד בעירוני נס ציונה.

==ביוגרפיה==

בן משה החל את הקריירה בליגת העל בעונת במדי הפועל תל אביב, שבה שיחק גם בקבוצת הנוער. בעונת הושאל להפועל גליל עליון מהליגה הלאומית. בליגת העל שיחק ארבע עונות במדי הפועל תל אביב, אך זכה לדקות משחק מועטות. בסוף העונה הרביעית הושאל לעירוני נס ציונה מליגת העל, במדיה העלה את מספר הדקות מ-7.5 ל-12.9 דקות בממוצע למשחק.

את עונת הפריצה שלו בליגת העל חווה בעונת , לאחר שחתם בשורות מכבי אשדוד. בעונה זו שיחק 24.4 דקות בממוצע למשחק, בהן רשם 9.5 נקודות למשחק ב-41.4% דיוק מהשלוש ו-4.5 ריבאונדים למשחק.

אחרי שמכבי אשדוד ירדה לליגה הלאומית חתם בן משה בהפועל אילת בחוזה לשנתיים.

לפני עונת 2022/2023 חתם בן משה בהפועל גלבוע גליל.<ref></ref> ב-15 במרץ 2023 עבר בן משה במסגרת עסקת "טרייד" בחזרה לקבוצתו הישנה עירוני נס ציונה, בעוד שגולן גוט שחקן נס ציונה עשה את הדרך ההפוכה אל הפועל גלבוע גליל<ref></ref>

===נבחרת===
במדי הנבחרת הלאומית, השתתף בן משה בקמפיין נבחרת העתודה באליפות אירופה דרג א' 2016 שנערכה בהלסינקי, פינלנד. את הטורניר סיימה הנבחרת במקום ה-12.

== קישורים חיצוניים ==

* [https://basket.co.il/player.asp?PlayerId=11253 צוף בן משה], באתר מנהלת ליגת העל בכדורסל

== הערות שוליים ==

קטגוריה:כדורסלנים ישראלים
קטגוריה:כדורסלני הפועל גלבוע גליל
קטגוריה:כדורסלני הפועל אילת
קטגוריה:כדורסלני הפועל תל אביב
קטגוריה:כדורסלני הפועל גליל עליון
קטגוריה:כדורסלני עירוני נס ציונה
קטגוריה:כדורסלני מכבי אשדוד
קטגוריה:ישראלים שנולדו ב-1997
מחנה החינוך-מחדש מסנג'יה

מחנה החינוך-מחדש מסנג'יה (בסינית: 马三家劳教所; פיניין: Mǎsānjiā Láojiào Suǒ, בסין מכונה "המרכז הלאומי למצוינות, חינוך מחדש ושינוי של ליאונינג") הוא מחנה חינוך מחדש ליד שניאנג, ליאונינג, סין, אשר מטרתו להביא אוכלוסייה אזרחית ליישור קו עם ערכי ואידאולוגיית המפלגה הקומוניסטית של סין.<ref></ref> המחנה הוקם לראשונה ב-1956 תחת אידאולוגיית "חינוך מחדש באמצעות עבודת פרך" של סין, או "מדיניות לאוג'יאו" (劳动教养), או בקיצור "לאוג'יאו", והורחב ב-1999 על מנת לחנך מחדש גם את מתרגלי השיטה הרוחנית פאלון גונג. המחנה פועל לכפיית שינוי מחשבתי על ידי עבודות פרך ועינויים שונים. על פי העצירים לשעבר, מתרגלי פאלון גונג מייצגים 50-80% של אסירים במחנה. אסירים אחרים כוללים מיעוטים דתיים שונים כמו נוצרים, ואחרים שהוגדרו פושעים על ידי המשטר הקומוניסטי.

בקרב מתרגלי פאלון גונג, נעשה מאמץ ארוך שנים לנסות לחשוף זוועות שנערכות במחנה, שנחשב לגרוע ביותר בסין.<ref></ref> בנוסף לביצוע עבודות כפייה, האסירים עוברים בין השאר עינויים באמצעות מכות חשמל, האכלה בכוח, בידוד ממושך, וצורות אחרות של התעללות. ההאשמות הללו קיבלו תשומת לב בינלאומית בשנת 2013 כאשר מגזין פרסם חשיפה של מסנג'יה והנעשה במחנה. סין פעלה מהר במישורים מדיניים ובתוך סין ביד קשה, כדי לאסור כל פרסום או דיון ציבורי בנושא.<ref name="IHT41113"></ref>

על פי דו"ח מלוקט על מוצרים שפורסם בשנת 2013, כלכלת המחנה נשענה על אסירי המחנה שייצרו בכפייה סחורה, כולל מדים צבאיים, עבור השוק המקומי וכמה מוצרים לייצוא. בעת מחסור בעובדים היו לפעמים נקנים אסירים ממתקני כליאה אחרים.<ref name="NYT61113"></ref>

== ראו גם ==
* משרד 610

== הערות שוליים ==

קטגוריה:שניאנג
קטגוריה:מחנות עבודה
קטגוריה:עינויים
קטגוריה:רדיפת הפאלון גונג
פאבל גויכמן

פאבל נחומוביץ' גויכמן (נולד ב-25 במרץ 1929) הוא מאמן אתלטיקה רוסי-ישראלי, מאמנה הלאומי של נבחרת ברית המועצות בקפיצה לגובה לשעבר.

== ביוגרפיה ==
גויכמן הוא בוגר מכון. פ.ס. לסגאפט בלנינגרד.

אימן את יורי סטפאנוב, שיאן העולם הראשון של ברית המועצות בקפיצה לגובה בשנת 1956 (216 ס"מ).

במשחקים האולימפיים בשנות ה-70 וה-80 שימש כמאמן האתלטיקה של ברית המועצות. חניכו, יורי טרמאק, זכה ב-1972 באולימפיאדת מינכן במדליית זהב אולימפית בקפיצה לגובה. אימן בנוסף גם את אלכסנדר גריגורייב שזכה במדליית כסף באליפות אירופה באתלטיקה ב-1978.

מאז 1974 התגורר במינסק. בסוף 1993 עלה לישראל ומאז גר ועובד בירושלים.

מאז 1996 נערכים בבלארוס טורנירי קפיצה לגובה נושאי פרסים על שמו ועל שם אשתו, האתלטית אליזבת סוסינה<ref>[http://www.bfla.eu/index.php?id_news=330 Белорусская федерация легкой атлетики]</ref>.

==הערות שוליים==

קטגוריה:מאמני אתלטיקה ישראלים
קטגוריה:ישראלים שנולדו ב-1929
מרינו

מֶרינו (באנגלית: Merino) הוא זן של כבשים שמקורו מספרד.

המרינו הוא גזע כבשים בעל צמר מעולה שמקורו בספרד. הגזע ידוע עוד מהמאה ה-12 ומשערים כי הוא הובא לספרד בידי המוסלמים. כבש המרינו מותאם היטב לאזורים צחיחים ולחיי נדודים. מספרד הגיע כבש המרינו במחצית השנייה של המאה ה-18 לארצות אירופה השונות ואחר כך לארצות הברית ואוסטרליה. כבש המרינו נחשב כגזע החשוב ביותר לצמר ומהווה על פי הערכה כ-20% מאוכלוסיית כבש-הבית בעולם. לכבש המרינו תת-גזעים רבים שבהם תת-הגזע האוסטרלי מצטיין באיכות הצמר ובמשקל הגיזה.

== תתי-גזעים ==
* מרינו האוסטרלי
* דלין (Delaine) הארגנטינאי
* מרינו האמריקאי
* מרינו הקווקאזי 
* מרינו הווירטֶמבֶּרגי

== קישורים חיצוניים ==

* 

קטגוריה:גזעי כבשים
רועי צוויג-לביא

רועי צוויג-לביא (נולד ב-2 בינואר 1983) הוא קצין בצה"ל בדרגת אלוף-משנה, המשמש קצין אג"ם של פיקוד המרכז. קודם לכן שימש מפקד חטיבת שומרון, מפקד יחידת מגלן ומפקד גדוד 202.

== ביוגרפיה ==
צוויג-לביא נולד וגדל בחיפה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור מ"ו. התגייס לצה"ל בשנת 2001, התנדב לצנחנים ושובץ בגדוד 890. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 890 ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה. לאחר מכן שימש כקצין המבצעים של גדוד 890. בסיום תפקידו יצא ללימודים במכללה לפיקוד טקטי וסיים בהצטיינות. במהלך לימודיו פרצה מלחמת לבנון השנייה, הוא קטע את לימודיו, ושב לחטיבה שם שובץ כסגן מפקד פלוגה בגדוד 890 עד לסיום המלחמה.

בסיום לימודיו מונה למפקד פלוגת מסלול בגדוד 890, והוביל את הפלוגה בין היתר במהלך מבצע עופרת יצוקה. בהמשך שימש כמפקד פלוגת החוד בגדוד 890. לאחר מכן מונה למפקד פלגת ההכשרות בסיירת מטכ"ל. בהמשך שימש כסגן מפקד גדוד 202 בין השנים 2012–2013. לאחר מכן מונה למפקד מחזור האימון המתקדם בבא"ח צנחנים. במהלך התפקיד החל מבצע צוק איתן, הוא הקים כוח שהורכב מקצינים ששירתו בבא"ח, ופיקד עליו עד לסיום המבצע. בסיום התפקיד יצא ללימודים בפו"ם וסיים בהצטיינות. לאחר מכן שימש כקצין אג"ם של חטיבת הצנחנים בין השנים 2015–2016.

ב-11 ביולי 2016 הועלה לדרגת סא"ל ומונה למפקד גדוד 202, ושימש בתפקיד עד 15 באפריל 2018. במאי 2018 מונה למפקד יחידת מגלן, ושירת בתפקיד עד מאי 2020. ב-9 ביוני 2020 הועלה לדרגת אל"ם ומונה למפקד חטיבת שומרון. במהלך תפקידו, ב-30 ביוני 2022, נפצע באורח קל במהלך פיגוע ירי במתחם קבר יוסף שבשכם, בתפקיד זה שימש עד 21 בספטמבר 2022. בשנת 2022 מונה לקצין אג"ם של פיקוד המרכז.

== חיים אישיים ==
צוויג-לביא נשוי ואב לשלושה. בעל תואר ראשון במדע המדינה מאוניברסיטת חיפה ותואר שני במנהל עסקים מאוניברסיטת בן-גוריון.

== קישורים חיצוניים ==
* 
* , 25 בינואר 2017

== הערות שוליים ==

קטגוריה:לוחמי סיירת מטכ"ל
קטגוריה:מפקדי גדודים בחטיבת הצנחנים
קטגוריה:מפקדי יחידת מגלן
קטגוריה:מפקדי חטיבת שומרון
קטגוריה:קציני אג"ם של פיקוד המרכז
קטגוריה:אלופי-משנה בצה"ל
קטגוריה:בוגרי הפנימייה הצבאית לפיקוד חיפה
קטגוריה:בוגרי אוניברסיטת חיפה
קטגוריה:בוגרי אוניברסיטת בן-גוריון בנגב
קטגוריה:חיפה: אישים
קטגוריה:ישראלים שנולדו ב-1983
קטגוריה:חיילי צה"ל במלחמת חרבות ברזל
לאנסט

כריכת הגיליון הראשון של כתב העת מ-1823
לאנסט (באנגלית: The Lancet) או לנצט הוא כתב עת רפואי, מהידועים והוותיקים בעולם.

כתב העת נוסד בשנת 1823 על ידי תומאס ואקלי שהיה מנתח אנגלי. כתב העת נקרא על שם אזמל הניתוחים. מאז 1991 נמצא כתב העת בבעלות חברת ההוצאה לאור אלסוויר, והעורך הראשי שלו מאז 1995 הוא ריצ'רד הורטון. מערכת כתב העת נמצאת בלונדון, בניו יורק ובבייג'ינג.

לאנסט מפרסם מחקרים מקוריים, מאמרי ביקורת, מאמרי מערכת, ביקורות ספרים, התכתבויות כמו כן עורך כתב העת ימי עיון. בכתב העת כמו כתבי עת מדעיים אחרים, המאמרים המפורסמים בלאנסט עוברים תהליך של ביקורת עמיתים לפני הפרסום.

ללאנסט גם כתבי עת ייעודיים לנושאים מיוחדים ובהם נוירולוגיה, אונקולוגיה, דרכי הנשימה, מחלות זיהומיות, המטולוגיה. לכתב העת מיוחס אימפקט פקטור של 59.102 והוא נחשב כמדורג שני לפי ה-Journal Citation Reports מקרב כתבי העת הרפואיים אחרי ה-New England Journal of Medicine.

באורח חריג במיוחד עבור כתבי-עת רפואיים, נודע הלאנסט בקו מערכתי אנטי-ישראלי, לרבות האשמות אנטישמיות ופסאודו-מדעיות.

ב-1998 התפרסם בכתב העת, מאמר של אנדרו וייקפילד על קשר אפשרי בין החיסון נגד אדמת, חצבת, חזרת (MMR) לבין אוטיזם<ref></ref>. הפרסום גרם לחרדה ציבורית גדולה וירידה משמעותית באחוזי המתחסנים. בהמשך התגלה כי המחקר נוהל בצורה כושלת, התוצאות זויפו והחוקרים קיבלו שוחד. כתב העת משך את הפרסום<ref></ref>.

== ראו גם ==
* Nature
* כתב עת מדעי

==קישורים חיצוניים==

* 

* 

==הערות שוליים==

קטגוריה:כתבי עת רפואיים
סוזאנה קורבט

סוזאנה ג'יין קורבט (באנגלית: Susannah Jane Corbett; נולדה ב-10 באוגוסט 1968) היא שחקנית וסופרת אנגלייה. קריירת המשחק שלה החלה ב-1999 והיא הופיעה בטלוויזיה, בקולנוע וברדיו. קורברט כותבת ספרי ילדים.

==ביוגרפיה==
קורבט נולדה בשכונת מרילבון שבלונדון. היא בתם של השחקן הארי ה. קורבט, שהיה ידוע מהופעתו בסיטקום "סטפטו ובנו" של ה-BBC, ושל אשתו השנייה מורין. היא למדה בבית הספר לבנות מוירה האוס באיסטבורן שבמזרח סאסקס. את הכשרתה המקצועית רכשה ב-East 15 Acting School בדבדן שבאסקס.

===משחק===
ב-1991 שיחקה קורבט בתפקיד קטן בסרט ההרפתקאות "רובין הוד: נסיך הגנבים". בנובמבר 1991 הופיעה לראשונה בטלוויזיה, בתפקיד סיידי מדוז בפרק בסדרת הדרמה הקומית "Minder" של רשת ITV.

את תפקידה הגדול הראשון קיבלה קורבט ב-1993, בעונה השלישית של הסדרה "Peak Practice", בתפקיד ונסה מצ'ין חולת סיסטיק פיברוזיס. היא ידועה בעיקר מהופעתה בתפקיד אלי פסקו, אשתו של אחת הדמויות הראשיות, בסדרת הדרמה "דיאל ופסקו", המבוססת על רומנים מאת רג'ינלד היל. בין השנים 1996 ל-2000 הופיעה קורבט בקביעות בסדרה, וחזרה להופעת אורח בשנת 2005.

בשנת 2000 חזרה להופיע בסדרה "Peak Practice" בתפקיד הפיזיותרפיסטית קרי דייווידסון, למשך שלוש עונות. ב-2015 שיחקה קורבט בסדרה "הולבי סיטי".

===כתיבה===
קורבט החלה לכתוב ספרים מצוירים עבור ילדיה. הספר הראשון שלה שיצא לאור היה "Dragon's Dinner" פורסם ב-20 באוגוסט 2009. ספר שני "One Cool Cat" פורסם באביב 2011. עוד כתבה ספר על תולדות חייו של אביה "Harry H. Corbett: The Front Legs of the Cow", שיצא לאור במרץ 2012.

===חיים אישיים===
קורבט חיה עם משפחתה באשבורנהאם שבמזרח סאסקס. יש לה שני ילדים.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| rowspan="2"| 1991
| רובין הוד: נסיך הגנבים
| dir="ltr" | Robin Hood: Prince of Thieves
| ליידי בכרכרה
|
|-
|
| dir="ltr" | Minder
| סיידי מדוז
| בפרק "Too Many Crooks"
|-
| rowspan="3"| 1993
|
| dir="ltr" | Screen One
| ג'ודית
| בפרק "The Bullion Boys"
|-
|
| dir="ltr" | Peak Practice
| ונסה מצ'ין
| בפרק "Other Lives"
|-
| חדר מיון
| dir="ltr" | Casualty
| לין
| בפרק "The Ties That Bind"
|-
| rowspan="3"| 1995
|
| dir="ltr" | A Mind to Murder
| סמלת בילוש קים הורוקס
| סדרת טלוויזיה
|-
| ראשון האבירים
| dir="ltr" | First Knight
| אישה צעירה
|
|-
|
| dir="ltr" | The Bill
| לורה וינטרס
| בפרק "Under the Doctor"
|-
| 1996–2005	
| דיאל ופסקו
| dir="ltr" | Dalziel and Pascoe
| אלי פסקו
| סדרת טלוויזיה (16 פרקים)
|-
| 2000–2002
|
| dir="ltr" | Peak Practice
| קרי דייווידסון
| סדרת טלוויזיה (3 פרקים)
|-
| rowspan="2"| 2003
| רופאים
| dir="ltr" | Doctors
| ג'ני ריינולדס
| בפרק "Deliverance"
|-
| חדר מיון
| dir="ltr" | Casualty
| סאלי פילדינג
| בפרק "Love Hurts"
|-
| 2010
| הולבי סיטי
| dir="ltr" | Holby City
| אן פאטצ'ינג
| בפרק "The Most Wonderful Time Of The Year"
|}

==ספרים==
<div class="mw-content-ltr">
*Dragon's Dinner (2009)
*One Cool Cat (2011)
*Harry H. Corbett – The Front Legs of the Cow (2012)
</div>

==קישורים חיצוניים==
* 
* [http://susannahcorbett.blogspot.com/ הבלוג של סוזאנה קורבט]

==הערות שוליים==

קטגוריה:שחקניות קולנוע וטלוויזיה אנגליות
קטגוריה:סופרות ילדים ונוער בריטיות
קטגוריה:בריטיות שנולדו ב-1968
קטגוריה:בריטים שנולדו ב-1968
מכון קורצ'טוב

מכון קורצ'טוב (ברוסית: Hациональный исследовательский центр «Курчатовский Институт», רשמית: "מרכז המחקר הלאומי 'מכון קורצ'טוב'") הוא מוסד מחקר ופיתוח מוביל ברוסיה בתחום האנרגיה הגרעינית. נקרא על שם איגור קורצ'טוב ונמצא בכיכר קורצ'טוב 1, במוסקבה.

בברית המועצות המכון היה ידוע בשם מכון איגור קורצ'טוב לאנרגיה אטומית (Институт Атомной Энергии им. И.В. Курчатова, בראשי תיבות: КИАЭ). בין 1991 ל-2010, היה ידוע כמרכז המדע הרוסי "מכון קורצ'טוב" (Роcсийский научный центр «Курчатовский Институт») לפני ששונו שונה למרכז המחקר הלאומי.
== היסטוריה ==
עד שנת 1955, היה המכון ידוע בשם "מעבדה מספר 2 של האקדמיה למדעים של ברית המועצות". המכון נוסד ב-11 בפברואר 1943 במטרה לפתח נשק גרעיני. מרבית הכורים הגרעיניים הסובייטיים תוכננו במכון, כולל F-1, שהיה הכור הגרעיני הראשון מחוץ לצפון אמריקה שקיים ביקורת על תפעולו.

מאז שנת 1955 המכון עסק בביצוע עבודות ניסוי מדעיות מרכזיות בתחומי היתוך תרמו-גרעיני ופיזיקת פלזמה. במיוחד פותחו שם מערכות הטוקאמק הראשונות, שהמוצלחות שבהן היו T-3 והגרסה הגדולה שלה T-4, שנבדקה בשנת 1968 בנובוסיבירסק, בניסוי שבחן את התגובה המיזוגית התרמו-גרענית הקווסטיסטית הראשונה אי פעם. מערכות טוקאמק (Токамáк) הן רכיב המשתמש בשדה מגנטי רב עוצמה כדי להגביל פלזמה חמה בצורת טורוס. מהווה אחד מכמה סוגים של התקני כליאה מגנטיים המפותחים לייצור כוח היתוך תרמו-גרעיני מבוקר והוא המכשיר המוביל לביצוע כור היתוך מעשי.

בשנות השמונים מילאו עובדי מכון קורצ'טוב, מהנדסי מחשבים, תפקיד חשוב מאוד בביסוס תרבות המחשבים באמצעות השתתפות בפיתוח מערכת ההפעלה DEMOS בשנת 1982, שהוביל להפצת האינטרנט ברוסיה וסייע בפירוק ברית המועצות. מערכת DEMOS (ברוסית: Единая Мобильная Операционная Система, ДЕМОС) פותחה כמערכת הפעלה דמוית Unix, על בסיס BSD. בשנת 1991 DEMOS נזנחה ובמקומה פותחה מערכת ההפעלה "רלקום" (РЕЛКОМ)

עד 1991 פיקח משרד האנרגיה האטומית על הנהלת מכון קורצ'טוב. לאחר הפיכתו למרכז המדע הממלכתי בנובמבר 1991, הוכפף המכון ישירות לממשלת רוסיה. על פי אמנת המכון, מנהל המכון ממונה על ידי ראש הממשלה על סמך המלצות רוסאטום.

בפברואר 2007 זכה מכון קורצ'טוב במכרז להיות הארגון העיקרי המתאם את המאמצים בתחם הננו-טכנולוגיה ברוסיה. המכון מעורב בפרויקטים שונים לרבות פרויקט איטר

כורים רבים תוכננו על ידי חוקרי המכון, כמו:
* GT-MHR
* RBMK
* EGP-6
* ELENA
* T-15
* F-1
* VBER-300

ביוני 2020 המכון קיבל מימון מהתקציב הפדרלי ליצירת ותחזוקה של "מאגר המידע הלאומי למידע גנטי" ליצירת פורמטים לאחסון והעברת נתונים גנטיים, כדי לסייע לחברות תרופות בפיתוח חיסונים על בסיס המאגר הגנטי.

<gallery mode=packed heights="180px">
קובץ:RIAN_archive_723980_Kurchatov_Institute_for_nuclear_energy.jpg| מכון קורצ'טוב לאנרגיה אטומית, עם צוות פרויקט השדה המגנטי, 1974.
קובץ:RIAN_archive_502968_At_Kurchatov_Institute_of_Atomic_Energy.jpg| עמדה לבדיקת מערכות מגנטיות במכון קורצ'טוב, שצולמה בשנת 1986.
קובץ:RUSMARKA-2336.jpg|בול דואר משנת 2018, שהונפק על ידי דואר רוסיה לרגל 75 שנה למכון.
</gallery>

== קישורים חיצוניים ==

* 

קטגוריה:תוכנית הגרעין של ברית המועצות
קטגוריה:תוכנית הגרעין הרוסית
קטגוריה:מכוני מחקר רוסיים
קטגוריה:מכוני מחקר רב תחומי
כל העולם במה

"כֹּל הָעוֹלָם בָּמָה" (באנגלית: All the world's a stage) הוא אחד הציטוטים הידועים ביותר של ויליאם שייקספיר. הציטוט מקורו במונולוג מהקומדיה הפסטורלית שלו "כטוב בעיניכם", שם נאמרה על ידי ז'אק המלנכולי במערכה II, תמונה 7, שורה 139. בנאומו משווה ז'אק את העולם לבמה ואת החיים למחזה. הוא מקטלג את חיי האדם לשבעה חלקים, שבעה שלבים מינקותו ועד מותו.

== מקור ==
=== העולם כבמה ===
ההשוואה של העולם לבמה ואנשים לשחקנים קדמה הרבה לפני שייקספיר. יובנאליס, המשורר הרומאי הקדום, כתב את אחת הגרסאות המוקדמות ביותר של ביטוי זה ב"סאטירה 3": "כל יוון היא במה, וכל יווני הוא שחקן".<ref>Wender, Dorothy. “Roman Poetry: From the Republic to the Silver Age. Carbondale: Southern Illinois Univ. Press, 1980. p. 138</ref> קדם לו דמוקריטוס שאמר: "העולם - במה, החיים - מחזה. באת, ראית, הסתלקת".<ref>Ο κόσμος σκηνή, ο βίος πάροδος. Ήλθες, είδες, απήλθες.</ref> המחזה של ריצ'רד אדוארדס שנכתב בשנה בה נולד שייקספיר, דיימון ופיתיאס, מכיל את השורות: "פיתגורס אמר שהעולם הזה היה כמו במה / שרבים ממלאים את חלקם; כצופים, ועל הבמה".<ref>Joseph Quincy Adams Jr., Chief Pre-Shakespearean Dramas: A Selection of Plays Illustrating the History of the English Drama from Its Origin down to Shakespeare, Houghton Mifflin Company, Boston; New York, 1924, p. 579.</ref> כאשר נוסד בשנת 1599 התיאטרון של שייקספיר עצמו, "תיאטרון הגלוב", הוא השתמש במוטו הלטיני - "כל העולם מגלם את השחקן". הטקסט הלטיני שלו נגזר מתוך מסה מהמאה ה-12.<ref></ref> בסופו של דבר המילים נובעות מ- - "מכיוון שכמעט כל העולם הם שחקנים" ביטוי רווח באנגליה של אותם ימים המיוחס לפטרוניוס.

ביצירתו הקודמת, הסוחר מוונציה, הדמויות הראשיות של שייקספיר, אנטוניו, השוותה את העולם לבמה:

 

בספרו "שבחי הסכלות", שהודפס לראשונה בשנת 1511, הומניסט הרנסאנס ארסמוס מרוטרדם שואל .

== התייחסות בתרבות ==

* כל העולם במה - סדרה בערוץ הילדים משנת 1999 אשר שידרה גרסה טלוויזיונית של מחזות תיאטרון קלאסיים שעובדו על ידי חיים אידיסיס.
* כל העולם במה - שיר שכתב חיים חפר והלחין קובי אושרת ופזמונו פרפרזה על הביטוי: "כי העולם כולו במה; בו גיבורים וחלשים; וזרקורים, מסך, קרשים; ועליזים ומיואשים; כן העולם כולו במה; אך גם השחקנים הם אנשים".
* שירו של סיני תור המתייחס לביטוי: "כי כל העולם במה וכולנו שחקנים; וה' הוא הבמאי שמושך כאן בחוטים".

== גלריה ==
<gallery mode="packed" heights="220">
קובץ:"All the world's a stage".jpg|הציטוט במהדורת הפוליו הראשונה של ויליאם שייקספיר
קובץ:Sculpture 'Seven Ages Of Man'-Queen Victoria Street-London.jpg|הפסל "שבעת ימי האדם" בלונדון
קובץ:Seven ages of man.jpg|"שבעת שלבי האדם" מאת ויליאם מולארדי, 1838, הממחיש את המונולוג
</gallery>

== ראו גם ==
* ויליאם שייקספיר
* כטוב בעיניכם

== קישורים חיצוניים ==
* 

== הערות שוליים ==

קטגוריה:ביטויים שייקספיריים
קטגוריה:מונולוגים
קטגוריה:מעגל החיים
בנק האיטי

בנק האיטי (באנגלית: Bank of the Republic of Haiti; בצרפתית: Banque de la République d'Haïti; ראשי תיבות: BHR) הוא הבנק המרכזי של האיטי, שנוסד ב-17 באוגוסט 1979. בראש הבנק עומד ג'אן באדן דוביס מדצמבר 2015.

בנק האיטי פועל בפיתוח מדיניות הכללה הפיננסית וחבר ב .

== היסטוריה ==
בנק האיטי הוקם לאחר עצמאותה של האיטי מצרפת. את ההתייחסות העתיקה ביותר לבנק בהאיטי ניתן לייחס בהתכתבויות הקצרות שהוחלפו במהלך ספטמבר 1825 בין סוחר זר, ניקולס קיין, למזכיר המדינה בלתאזר אינגינאק על הצעה שהגיש ג'ורג' קלארק בשם קבוצה גרמנית בשם הרמן הנדריק ושות', להקים בנק בהאיטי. עם זאת, ההצעה מעולם לא התקבלה, והרמן הנדריק ושות' מעולם לא הוקמה.

באוקטובר 1910, ניתנו זיכיונות לתאגיד של אנשי עסקים צרפתים, גרמנים ואמריקאים להקמת בנק חדש, הבנק הלאומי של האיטי (BNRH). ב-1979, פוצלה BNRH לשני מוסדות פיננסיים: הבנק הלאומי לאשראי (BNC), ובנק האיטי.

== נגידי הבנק ==
{| class="wikitable"
!מספר
!שם הנגיד
!התחלת כהונה
!סיום כהונה
|-
|1
|אנטוניו אנדרה
|ספטמבר 1979
|יולי 1980
|-
|2
|ג'רארד מרטיניו
|יולי 1980
|פברואר 1982
|-
|3
|מרסל לגר
|פברואר 1982
|יולי 1982
|-
|(1)
|אנטוניו אנדרה
|יולי 1982
|אפריל 1983
|-
|4
|אנטוניו נולטה
|אפריל 1983
|יוני 1985
|-
|5
|ג'אן קלאוד שנון
|יוני 1985
|פברואר 1986
|-
|6
|אוניל מילט
|פברואר 1986
|יוני 1988
|-
|7
|הרברט קמאו
|יוני 1988
|אוגוסט 1988
|-
|8
|ג'וסף לגרוי
|אוגוסט 1988
|ספטמבר 1988
|-
|9
|ארנסט ריקוט
|ספטמבר 1988
|יוני 1989
|-
|10
|ז'אק וילג'רין
|יוני 1989
|מרץ 1990
|-
|11
|סאג' פותל
|מרץ 1990
|אוגוסט 1990
|-
|12
|צ'ארלס ביאליאו
|אוגוסט 1990
|אפריל 1991
|-
|13
|רוג'ר פרודין
|אפריל 1991
|דצמבר 1991
|-
|14
|בוניברט קלאוד
|דצמבר 1991
|אוקטובר 1994
|-
|(13)
|רוג'ר פרודין
|אוקטובר 1994
|דצמבר 1994
|-
|15
|לסלי דלטור
|דצמבר 1994
|פברואר 1998
|-
|16
|פריץ ז'אן
|פברואר 1998
|אוגוסט 2001
|-
|17
|ונל ג'וסף
|אוגוסט 2001
|אפריל 2004
|-
|18
|ריימונד מגלור
|אפריל 2004
|ספטמבר 2007
|-
|19
|צ'ארלס קסטל
|ספטמבר 2007
|דצמבר 2015
|-
|20
|ג'אן באדן דוביס
|דצמבר 2015
|מכהן
|}

== קישורים חיצוניים ==
* 

== הערות שוליים ==

האיטי
קטגוריה:האיטי: כלכלה
קטגוריה:פורט-או-פרנס: מבנים
שריר בית הברך

שריר בית הברך (בלטינית: Musculus popliteus) הוא שריר קצר, קטן, משולש ועמוק. הוא ממוקם מתחת לשריר הנרחב הביניימי, שהוא חלק האמצעי והעמוק של שריר הירך הארבע ראשי.

הנקודה בה מתחיל השריר היא הפטישון החיצוני של עצם הירך והקרן החיצונית של המניסקוס החיצוני. משם הוא ימשיך לכיוון עצם השוקה.

מכיוון שהשריר קטן ועמוק, יהיה לו קשה לעבוד כאגוניסט בכיפוף הברך. לעומת זאת הוא אחראי להרמת מעטפת המפרק הסינוביאלי של הברך.

== קישורים חיצוניים ==

* האנטומיה של גריי - המהדורה ה-20 (1918) עמוד [https://archive.org/details/anatomyofhumanbo1918gray/page/484/mode/2up?view=theater 484]

קטגוריה:מערכת השרירים
הר גרדנר (הרי אלזוורת')

הר גרדנר (באנגלית: Mount Gardner) הוא הר במערב החלק המרכזי של רכס סנטינל, בהרי אלזוורת' שבאנטארקטיקה.

גובהו של ההר 4,587 מטרים מעל פני הים; ההר מתנשא לגובה של 487 מטרים מעל סביבתו. ההר הוא ההר ה-16 בגובהו באנטארקטיקה.

ההר ממוקם 3 קילומטרים ממערב להר טאיירי.

ההר מתנשא מעל קרחון פאטון שמצפון - מזרח לו.

== היסטוריה ==
=== גילוי ההר ===

ההר התגלה על ידי משלחת החצייה של ארץ מרי בירד, אשר חצתה את ארץ מרי בירד בעונת המחקר (הקיץ האנטארקטי) 1957–1958 בפיקודו של סי. ר. בנטלי (C.R. Bentley).

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטננט הארווי ל. גרדנר (Harvey L. Gardner), מצי ארצות הברית, שהיה טייס באנטארקטיקה בעונות המחקר (הקיץ האנטארקטי) 1957–1958 ו- 1958–1959. גרדנר נהרג בהתרסקות מטוס DHC-3 Otter בנקודת מארבל, ב-4 בינואר 1959.

== לקריאה נוספת ==

<div class="mw-content-ltr">• SAMUEL C. SILVERST, [https://www.southpolestation.com/trivia/igy2/mountaineeringexpedition.pdf The American Antarctic Mountaineering Expedition], ANTARCTIC JOURNAL</div>

<div class="mw-content-ltr">• Damien Gildea, [https://books.google.co.il/books?id=TrHtBgAAQBAJ&pg=PT57&lpg=PT57&dq=%22Mount+Gardner%22+Antarctica&source=bl&ots=g8gr8zfrsG&sig=ACfU3U3uyrG8xfVUHpLrht5rML1bEVgrMA&hl=en&sa=X&ved=2ahUKEwjvktmj5dLrAhUC3KQKHZ2VD0E4KBDoATAIegQIChAB#v=onepage&q=%22Mount%20Gardner%22%20Antarctica&f=false Mountaineering in Antarctica: complete guide: Travel guide]</div>

<div class="mw-content-ltr">• Damien Gildea, [https://books.google.co.il/books?id=c7HtBgAAQBAJ&pg=PT52&lpg=PT52&dq=%22Mount+Gardner%22+Antarctica&source=bl&ots=C9Hfv70C6b&sig=ACfU3U1X7WdXrYtFVueHgrYbiGh21DbA1A&hl=en&sa=X&ved=2ahUKEwjakNeq5dLrAhUpsaQKHaz0BmE4MhDoATAEegQIARAB#v=onepage&q=%22Mount%20Gardner%22%20Antarctica&f=false Ellsworth Moutains - Mountaineering in Antarctica: Travel Guide]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:5481 הר גרדנר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=5129&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר גרדנר] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12102 הר גרנדר] באתר peakbagger
* [https://peakery.com/mount-gardner-antarctica/ הר גרדנר] באתר peakery (מרחקים לאתרים סמוכים)
* [https://mapcarta.com/25612968 מפת אזור הר גרדנר]

== הערות שוליים ==

גרדנר
גרדנר
כבר עכשיו

כבר עכשיו הוא פזמון שכתב, הלחין וביצע ירמי קפלן. השיר יצא לאור בשנת 1996.

==רקע==
בשנת 1996 הקליט קפלן את השיר כשיר הנושא של הסדרה "הפוך", וזכה להצלחה גדולה. הוא נכלל בתור בונוס באלבום "בוקר טוב" במהדורה מאוחרת יותר. 

"כבר עכשיו" נחשב לאחד מהלהיטים הגדולים של קפלן.

במצעד הפזמונים העברי השנתי של רשת ג' לשנת תשנ"ז (1997) דורג השיר במקום השישי<ref></ref>.

==קישורים חיצוניים==

קטגוריה:שירי 1996

== הערות שוליים ==
Don't Come Easy

"Don't Come Easy" (בעברית: "לא בא בקלות") הוא שיר שבוצע על ידי הזמר האוסטרלי, אייזיאה פיירברייס וייצג את אוסטרליה באירוויזיון 2017. השיר יצא לאור ב-8 במרץ 2017.

== רקע ==
אייזיאה פיירברייס נבחר על ידי איגוד השידור האוסטרלי (SBS) באופן פנימי לייצג את אוסטרליה במהדורת האירוויזיון לשנת 2017. ב-9 במאי באותה השנה הופיע אייזיאה בחצי הגמר הראשון של האירוויזיון, שלישי בסדר ההופעות, לפני אלבניה ואחרי גאורגיה. באותו הערב, אוסטרליה זכתה במקום השישי עם 160 נקודות ובכך העפילה לגמר.

ב-13 במאי באותה השנה, אוסטרליה הופיעה בגמר האירוויזיון לשנת 2017. אוסטרליה הוגרלה להופיע במקום ה-14 בסדר ההופעות של הגמר, לפני יוון ואחרי קרואטיה. אוסטרליה זכתה במקום ה-9 עם 173 נקודות (171 נקודות מהשופטים ושתי נקודות מהקהל).

== מיקומי שיא ==

==היסטוריית יציאות לאור ==
{| class="wikitable"
!מקום
!תאריך יציאה
!פורמט
!חברת תקליטים
|-
!אוסטרליה
|8 במרץ 2017
|הורדה דיגיטלית
|סוני מיוזיק אנטרטיינמנט אוסטרליה
|-
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי אוסטרליה באירוויזיון
קטגוריה:שירים באנגלית
קטגוריה:סינגלים בהוצאת סוני מיוזיק אוסטרליה
הקברניט (סרט, 2019)

הקברניט הוא סרט דרמה סיני משנת 2019 בבימויו של אנדרו לאו ובכיכובם של ג'אנג האניו, אוהו או, דו ג'יאנג, יואן קוואן, ג'אנג טיאנ'אי, לי קין, ג'אנג יאמי ויאנג קירו.<ref></ref> הסרט מבוסס על תקרית טיסה 8633 של סצ'ואן איירליינס.<ref></ref> הסרט יצא בסין ב-30 בספטמבר 2019.<ref></ref>

== שחקנים ודמויות ==
* ג'אנג האניו כליו צ'אנג'יאן
* אוהו אוו כשו ייצ'ן
* דו ג'יאנג כליאנג דונג
* יואן קוואן כבי נאן
* ג'אנג טיאנ'אי כהואנג ג'יה
* לי קין כזו ג'ואן
* ג'אנג יאמי כג'אנג קיו
* יאנג קירו כיאנג הואי
* גאו גיי כוואן יאן

== רקע ==
ב-14 במאי 2018, כאשר טיסה של סצ'ואן איירליינס 3U8633 טסה מצ'ונגצ'ינג ללהסה, השמשה הקדמית של תא הטייס התנפצה וגרמה לפציעות של הקצין הראשון ואילצה את הצוות לבצע נחיתת חירום. מול המצב הקשה, הקפטן ליו צ'ואנג'יאן וצוותו התמודדו בנחת עם המצב. הם התגברו על התנאים הקשים, כולל לחץ נמוך בגובה רב ובטמפרטורה נמוכה. הודות לשיתוף פעולה הדוק, הטיסה ביצעה בהצלחה נחיתת חירום בשדה התעופה צ'נגדו שואנגליו ובכך ניצלו חייהם של 119 הנוסעים ו-9 אנשי הצוות שהיו על הטיסה. השמשה הקדמית המתנפצת על מטוס היא סיטואציה מסוכנת והקפטן ליו צ'ואנג'יאן טיפל באירוע כל כך טוב, שהוא זכה לכינוי "קפטן סאלי הסיני".<ref></ref><ref></ref>

== הפקה ==
הסרט זכה לתמיכה וסיוע של מינהל התעופה האזרחית בסין, מאות אנשי מקצוע ממערכת התעופה האזרחית השתתפו ביצירת הסרט.<ref></ref>

הצילומים החלו ב-3 בינואר 2019 והסתיימו ב-4 במרץ 2019.<ref></ref><ref></ref>

== שחרור ==
הכרזה הראשונה שוחררה ב-5 במאי 2019 והטריילר הרשמי הראשון שוחרר ב-5 באוגוסט 2019. הסרט הוקרן בבכורה בבייג'ינג ב-25 בספטמבר 2019 עם הפצה רחבה בסין ב-30 בספטמבר 2019.

הסרט היה סרט הפתיחה בערב הפתיחה בפסטיבל הסרטים והטלוויזיה האמריקני-סיני ה-15 בלוס אנג'לס, שם זכה בקטגוריית הסרט הטוב ביותר. המפיק יו דונג זכה גם בפרס המפיק הטוב ביותר.<ref></ref><ref></ref>

== הכנסות ==
ב-3 באוקטובר 2019, הכנסות "הקברניט" הגיעו ל-263 מיליון יואן ובסך הכל הוא הכניס למעלה ממיליארד יואן (411 מיליון דולר).<ref></ref>

== ראו גם ==
* חברת התעופה סצ'ואן
* סאלי: נס על ההדסון

== קישורים חיצוניים ==
* 
== הערות שוליים ==

קטגוריה:סרטים סיניים
קטגוריה:סרטים במנדרינית
קטגוריה:סרטי 2019
קטגוריה:ציטוט עם תסריט בשפה זרה (סינית)
קטגוריה:סרטים שמתרחשים במטוס
קטגוריה:סרטי דרמה
CAAC איירליינס

CAAC איירליינס (中国民航) הייתה חטיבת התעופה של מינהל התעופה האזרחית של סין (CAAC) ומונופול התעופה האזרחית ברפובליקה העממית של סין. היא החלה להפעיל טיסות פנים בשנת 1949. בשנת 1988 נפרץ המונופול והחברה פוצלה לשש חברות תעופה אזוריות, שהתאגדו אחר-כך לחברות התעופה הגדולות של סין: אייר צ'יינה, שבבייג'ינג, צ'יינה סאות'רן איירליינס שבגואנגג'ואו וצ'יינה איסטרן איירליינס שבשנגחאי.

בשנת 1962 החלה CAAC להפעיל שירותים בינלאומיים, בתחילה למדינות אחרות בגוש הקומוניסטי כמו ברית המועצות, מונגוליה, צפון קוריאה, לאוס, בורמה, בנגלדש, צפון וייטנאם וקמבודיה. באמצע שנות השמונים של המאה העשרים הפעילה CAAC טיסות לארצות הברית, אירופה, המזרח התיכון ואוסטרליה, בעיקר באמצעות מטוסי בואינג אמריקאיים, תוך שהמשיכה להשתמש בכלי טיס סובייטים בקווים למזרח אירופה.

== פיצול ==
בשנת 1988 התפצלה CAAC איירליינס לשש חברות תעופה נפרדות, שכל אחת מהן נקראת על שם אזורי הפעילות העיקריים שלה:
* אייר צ'יינה, חברת הדגל, שבסיסה בבייג'ינג, ירשה את קוד IATA ו-ICAO של CAAC; חברת הבת דליאן איירליינס הושקה בשנת 2011
* צ'יינה סאות'ווסט איירליינס, שבסיסה בצ'נגדו (התמזגה עם אייר צ'יינה בשנת 2002); חברת הבת סצ'ואן איירליינס מצ'נגדו הושקה בשנת 1986 ואילו חברת הבת צ'נגדו איירליינס הושקה בשנת 2011
* צ'יינה איסטרן איירליינס, שממוקמת בשנחאי, יחד עם חברת הבת שנחאי איירליינס
* צ'יינה נורת'ווסט איירליינס, שבסיסה בשיאן (התמזגה עם צ'יינה איסטרן בשנת 2002)
* צ'יינה סאות'רן איירליינס, שבסיסה בגואנגג'ואו
* חברת צ'יינה איירליינס, שבסיסה בשניאנג (התמזגה עם צ'יינה סאות'רן בשנת 2003)

CAAC השתמשה בקוד IATA CA בטיסות בינלאומיות בלבד; טיסות פנים לא קיבלו קוד.

על מטוסי CAAC צויר הדגל הסיני בצורה אנכית עם פסים כחולים וגרסה סינית של הלוגו של CAAC (בקליגרפיה של ראש הממשלה ג'ואו אנלאי) על גוף המטוס הלבן.

== צי מטוסים ==
CAAC [[בואינג 707]]
שדה התעופה שארל דה גול, פריז, צרפת (1981)]]
מטוס בואינג 747-200B בצבעי CAAC שהופעל על ידי אייר צ'יינה<ref>[http://www.airliners.net/search?keywords=B-2448&sortBy=dateAccepted&sortOrder=desc&perPage=36&display=detail B-2448 was handed over to Air China in 1987.]</ref> בשדה התעופה הבינלאומי של אוסאקה, יפן. 1990.]]

=== צי CAAC בשנת 1988 ===
לפני הפיצול בשנת 1988 כלל צי המטוסים של החברה דגמים כדוגמת:<ref>Klee, Ulrich & Bucher, Frank et al.: jp airline-fleets international 88. Zürich-Airport 1988, p. 10–13.</ref>
* איירבוס A310
* אנטונוב An-12
* אנטונוב An-24
* אנטונוב An-26
* אנטונוב An-30
* BAe 146-100
* בואינג 707
* בואינג 737
* בואינג 747
* בואינג 757
* בואינג 767
* הוקר סידלי טרידנט 2E
* איליושין Il-18
* איליושין Il-62
* לוקהיד L-100 הרקולס
* מקדונל דאגלס MD-80
* טופולב Tu-154
* ויסקונט וויקרס
* שיאן Y-7, Y-7-100
* יאקובלב Yak-42

=== תעופה כללית ===
* Aérospatiale Alouette SA-319
* אנטונוב An-2
* בל 212
* בל 214ST
* בואינג CH-47 צ'ינוק
* חרבין Y-11
* חרבין Z-5
* MBB Bo 105
* מיל מי-8
* Shijiazhuang Y-5

=== צי עד 1987 ===
* איליושין Il-14 (הוצא משירות בשנת 1982)
* ליסונוב לי-2 (הוצא משירות ב-1980)
* ויקרס ויסקאונט (הוצא משירות בשנת 1984)

==קישורים חיצוניים==

== הערות שוליים ==

קטגוריה:חברות בבעלות ממשלת סין
קטגוריה:חברות תעופה סיניות
קטגוריה:חברות תעופה שנסגרו
קטגוריה:מונופולים
קטגוריה:חברות תעופה לאומיות
הוגו איילה

הוגו איילה (בספרדית: Hugo Ayala Castro; נולד ב-31 במרץ 1987) הוא כדורגלן עבר מקסיקני, ששיחק בעמדת הבלם.

==קריירת מועדונים==
איילה התחיל את הקריירה שלו בקבוצת הנוער של מורליה, ובגיל 15 הצטרף לאטלס. בשנת , איילה ערך את הופעת הבכורה שלו בקבוצה במשחק הליגה נגד גוודלחרה בו הפסידה קבוצתו 1–3.

בשנת , איילה חתם בטיגרס. לזכותו של איילה, 5 אליפויות, 3 גביע אלוף האלופים, גביע המדינה אחד וגביע אליפות אחד עם טיגרס.

==קריירה בינלאומית==
בצעירותו, איילה שיחק בנבחרת הנוער של מקסיקו. ב-11 במרץ 2009, איילה ערך את הופעת הבכורה שלו בנבחרת מקסיקו בניצחון 1–5 נגד . ב-31 בינואר 2018, כבש את שער הבכורה שלו בנבחרת בניצחון 1–3 נגד .

איילה השתתף עם הנבחרת בקופה אמריקה 2015, גביע הזהב בכדורגל 2017 ומונדיאל 2018.

==תארים==
; טיגרס
*ליגת העל המקסיקנית: אפרטורה , אפרטורה , אפרטורה , אפרטורה , קלאסורה 
*הגביע המקסיקני: 
*אלוף האלופים: , , 
*גביע האלופות: 

; אישיים
*בלם העונה בליגת העל המקסיקנית: אפרטורה 
*נבחרי העונה בליגת העל המקסיקנית: אפרטורה , אפרטורה , קלאסורה 
*נבחרי העונה באמריקה הצפונית: 

==קישורים חיצוניים==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:כדורגלני אטלס
קטגוריה:כדורגלני טיגרס
קטגוריה:כדורגלני נבחרת מקסיקו
קטגוריה:כדורגלני קופה אמריקה 2015
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:מקסיקנים שנולדו ב-1987
יחסי ארצות הברית – וייטנאם

נשיא ארצות הברית [[דונלד טראמפ נפגש בהאנוי עם נשיא וייטנאם נגויין פו טרונג, 2019]]
יחסי ארצות הברית–וייטנאם הם יחסי החוץ בין ארצות הברית לבין וייטנאם. היחסים הדיפלומטיים בין המדינות כוננו בשנת 1950. למרות אירועי מלחמת וייטנאם ועל אף היות שווייטנאם מדינה קומוניסטית, ירדה בשלושת העשורים האחרונים המתיחות בין המדינות וכיום היחסים ביניהן נחשבים טובים מאוד והמדינות חולקות אינטרסים משותפים רבים בים סין הדרומי.<ref></ref>

== היסטוריה ==

בשנת 1950 כוננה ארצות הברית יחסים דיפלומטיים עם וייטנאם, לאחר שקיבלה עצמאות מוגבלת במסגרת האיחוד הצרפתי (צרפת המשיכה להוביל את מדיניות ההגנה ומדיניות החוץ של וייטנאם). בשנת 1954, הווייטנאמים קיבלו עצמאות מצרפת בעקבות מלחמת הודו-סין הראשונה, אולם המדינה חולקה לשני חלקים. ארצות הברית לא הכירה בממשלת צפון וייטנאם ופתחה שגרירות בדרום וייטנאם. מחשש לנפילת הדרום לידי הקומוניסטים, סייעה ארצות הברית לכוחות הדרום במלחמתם כנגד כוחות הצפון והווייט מין, ומאוחר יותר נכנסה למלחמה בצד הדרום. בשנת 1975 סגרה ארצות הברית את שגרירותה בסייגון ואנשיה פונו, ובעקבות כך נכנעה דרום וייטנאם נוכח הכוחות המתקדמים של צפון וייטנאם.

וייטנאם אוחדה תחת שלטונם של הקומוניסטים. בשנת 1978 החלה מלחמת וייטנאם–קמבודיה. פוליטיקאים אמריקאים הצהירו כי נורמליזציה של היחסים עם וייטנאם אפשרית בתנאי לנסיגת הצבא הווייטנאמי מקמבודיה כחלק מהסדר מדיני מקיף של הסכסוך. בשנת 1995, ארצות הברית הודיעה רשמית על נורמליזציה של היחסים הדיפלומטיים עם וייטנאם. בשנת 2015 חגגו ארצות הברית ווייטנאם 20 שנה ליחסים דיפלומטיים. נכון להיום היחסים בין המדינות נחשבים לטובים מאוד והמדינות חולקות אינטרסים משותפים רבים, הן בכלכלה והן בזירה העולמית, בעיקר נגד התפשטות ההשפעה הסינית שווייטנאם רואה בה סכנה לריבונותה.<ref></ref> 

==יחסים כלכליים ==
בשנת 2001 נכנס לתוקף הסכם הסחר הדו-צדדי של ארצות הברית–וייטנאם, ואחריו צמח המסחר בין שתי המדינות בחדות. היצוא מארצות הברית לווייטנאם כולל: מוצרים חקלאיים, ציוד, טקסטיל ובדים, וכלי רכב. יבוא ארצות הברית מווייטנאם כולל: ביגוד, נעליים, ריהוט ומצעים, מוצרים חקלאיים, פירות ים, מכוניות חשמליות. הסחר הבילטרלי גדל מ-451 מיליון דולר בשנת 1995 לכמעט 35 מיליארד דולר בשנת 2014. היצוא האמריקני לווייטנאם בשנת 2014 הסתכם ב-5.5 מיליארד דולר ואילו היבוא בשנת 2013 הסתכם ב-29.7 מיליארד דולר.

== נציגויות דיפלומטיות==
* ארצות הברית מחזיקה בווייטנאם שגרירות בהאנוי וקונסוליה כללית בהו צ'י מין סיטי.
* וייטנאם מחזיקה בארצות הברית שגרירות בוושינגטון הבירה ו-3 קונסוליות ביוסטון, ניו יורק וסן פרנסיסקו.

== קישורים חיצוניים ==

== הערות שוליים ==